KOMISSION PÄÄTÖS,

annettu 15 päivänä syyskuuta 2022,

keskusvalvojan ohjeistamisesta merkitsemään Saksan, Espanjan, Italian, Latvian, Puolan ja Suomen kansallisiin jakosuunnitelmataulukoihin tehdyt muutokset Euroopan unionin tapahtumalokiin

(2022/C 444/06)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2 päivänä toukokuuta 2013 annetun komission asetuksen (EU) N:o 389/2013 (1) ja erityisesti sen 52 artiklan 2 kohdan toisen alakohdan,

sekä katsoo seuraavaa:

(1) Komissio antoi 27 päivänä huhtikuuta 2011 päätöksen 2011/278/EU (2), jossa määritetään direktiivin 2003/87/EY (3) 10 a artiklan mukaisesti unionin laajuiset siirtymäsäännökset päästöoikeuksien yhdenmukaistettua maksutta tapahtuvaa jakoa varten. Komission delegoidun asetuksen (EU) 2019/331 (4) 27 artiklan nojalla päätöstä 2011/278/EU sovelletaan edelleen päästöoikeuksiin, jotka liittyvät 1 päivää tammikuuta 2021 edeltävään kauteen. Kaikki tässä päätöksessä tarkoitetut ilmoitetut päästöoikeudet liittyvät päästöoikeuksien jakamiseen maksutta kaudella 2013–2020.

(2) Komissio antoi 5 päivänä syyskuuta 2013 päätöksen 2013/448/EU (5) kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana kaudella 2013–2020 direktiivin 2003/87/EY 10 a artiklan mukaisesti.

(3) Komissio muutti päätöksellä 2014/9/EU (6) päätöksiä 2010/2/EU (7) ja 2011/278/EU niiden toimialojen tai toimialojen osien luettelon osalta, joiden katsotaan olevan alttiita merkittävälle hiilivuodon riskille, jäljempänä ’hiilivuotoluettelo’.

(4) Komissio ohjeisti päätöksillä C(2013) 9281 (8), C(2014) 123 (9), C(2014) 674 (10) ja C(2014) 1167 (11) keskusvalvojaa merkitsemään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Alankomaiden, Itävallan, Puolan, Portugalin, Romanian, Slovenian, Slovakian, Suomen ja Ruotsin kansalliset jakosuunnitelmataulukot ja tarkistetut kansalliset jakosuunnitelmataulukot Euroopan unionin tapahtumalokiin.

(5) Saksa ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 4 päivänä tammikuuta 2022 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(6) Espanja ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 30 päivänä elokuuta 2022 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka johtuvat toiminnan osittaisista lakkauttamisista.

(7) Italia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 11 päivänä helmikuuta 2022, 28 päivänä helmikuuta 2022, 27 päivänä huhtikuuta 2022 ja 30 päivänä elokuuta 2022 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat tuotantotason palautumisesta sekä hiilivuotoluetteloon tehdyistä tarkistuksista.

(8) Latvia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 23 päivänä elokuuta 2022 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat toiminnan osittaisista lakkauttamisista.

(9) Puola ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 7 päivänä maaliskuuta 2022 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(10) Suomi ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 23 päivänä toukokuuta 2022 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(11) Saksan, Espanjan, Italian, Latvian, Puolan ja Suomen kansallisiin jakosuunnitelmataulukoihin tehdyt ilmoitetut muutokset ovat päätöksen 2011/278/EU mukaisia. Keskusvalvojaa olisi sen vuoksi ohjeistettava merkitsemään nämä muutokset Euroopan unionin tapahtumalokiin,

ON PÄÄTTÄNYT SEURAAVAA:

Ainoa artikla Keskusvalvojan on merkittävä liitteessä esitetyt Saksan, Espanjan, Italian, Latvian, Puolan ja Suomen kansallisiin jatkosuunnitelmataulukoihin tehdyt muutokset Euroopan unionin tapahtumalokiin.

Tehty Brysselissä 15 päivänä syyskuuta 2022. Komission puolesta Frans TIMMERMANS Johtava varapuheenjohtaja

(1) EUVL L 122, 3.5.2013, s. 1.

(2) Komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1).

(3) Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).

(4) Komission delegoitu asetus (EU) 2019/331, annettu 19 päivänä joulukuuta 2018, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 59, 27.2.2019, s. 8).

(5) Komission päätös 2013/448/EU, annettu 5 päivänä syyskuuta 2013, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (EUVL L 240, 7.9.2013, s. 27).

(6) Komission päätös 2014/9/EU, annettu 18 päivänä joulukuuta 2013, päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (EUVL L 9, 14.1.2014, s. 9).

(7) Komission päätös 2010/2/EU, annettu 24 päivänä joulukuuta 2009, luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (EUVL L 1, 5.1.2010, s. 10).

(8) Commission Decision C(2013) 9281 of 18 December 2013 on instructing the central administrator to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log. (Komission päätös C(2013) 9281, annettu 18 päivänä joulukuuta 2013, keskusvalvojan ohjeistamisesta merkitsemään Euroopan unionin tapahtumalokiin Itävallan, Kreikan, Irlannin, Latvian, Alankomaiden, Portugalin, Ruotsin ja Yhdistyneen kuningaskunnan kansalliset jakosuunnitelmataulukot.)

(9) Commission Decision C(2014) 123 of 17 January 2014 on instructing the central administrator to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log. (Komission päätös C(2014) 123, annettu 17 päivänä tammikuuta 2014, keskusvalvojan ohjeistamisesta merkitsemään Euroopan unionin tapahtumalokiin Tšekin, Tanskan, Ranskan, Liettuan, Unkarin ja Slovakian kansalliset jakosuunnitelmataulukot.)

(10) Commission Decision C(2014) 674 of 12 February 2014 on instructing the central administrator to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log. (Komission päätös C(2014) 674, annettu 12 päivänä helmikuuta 2014, keskusvalvojan ohjeistamisesta merkitsemään Euroopan unionin tapahtumalokiin Belgian, Saksan, Viron, Luxemburgin, Slovenian ja Suomen kansallisiin jakosuunnitelmataulukoihin tehdyt muutokset.)

(11) Commission Decision C(2014) 1167 of 26 February 2014 on instructing the central administrator to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log. (Komission päätös C(2014) 1167, annettu 26 päivänä helmikuuta 2014, keskusvalvojan ohjeistamisesta merkitsemään Euroopan unionin tapahtumalokiin Bulgarian, Espanjan, Kroatian, Italian, Kyproksen, Latvian, Puolan, Romanian ja Yhdistyneen kuningaskunnan kansalliset jakosuunnitelmataulukot.)